Verdagte sterf toe hy wou vlugFoto: SAPD KwaZulu-Natal Die liggaam van ŉ onbekende man is Dinsdagoggend om 07:10 deur lede van die soek- en reddingspan gevind nadat hy by ŉ afgrond afgeval het toe hy van die polisie en veiligheidswagte gevlug het. Kol. Thembeka Mbhele, woordvoerder van die polisie, het aan Maroela Media bevestig die man wou by ŉ huis by Greenvale Village Estate in Hillcrest inbreek en het gevlug toe hy opgemerk is. “Hy het by die afgrond afgeval toe polisiebeamptes en veiligheidswagte hom agternagesit het.” Hy het aan sy beserings beswyk en is op die toneel dood verklaar. Die Hillcrest-polisie doen ŉ geregtelike doodsondersoek.